CELEX: 32020R0045
Language: et
Date: 2020-01-20 00:00:00
Title: Komisjoni Rakendusmäärus (EL) 2020/45, 20. jaanuar 2020, millega muudetakse rakendusmäärust (EL) 2019/1379 seoses Hiina Rahvavabariigist pärit jalgrataste impordi suhtes kehtestatud dumpinguvastase tollimaksu laiendamisega teatavate Hiina Rahvavabariigist pärit jalgrattaosade impordile vastavalt nõukogu määrusele (EÜ) nr 71/97

21.1.2020   
               
               
                  ET
               
               
                  Euroopa Liidu Teataja
               
               
                  L 16/7
               
            
         KOMISJONI RAKENDUSMÄÄRUS (EL) 2020/45,
         20. jaanuar 2020,
         millega muudetakse rakendusmäärust (EL) 2019/1379 seoses nõukogu määrusega (EÜ) nr 71/97 Hiinast pärit jalgrataste ja teatud jalgrattaosade impordi suhtes kehtestatud dumpinguvastase tollimaksu laiendamisega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 2,
         ning arvestades järgmist:
         
                     (1)
                  
                  
                     Nõukogu kehtestas määrusega (EMÜ) nr 2474/93 (2) Hiina Rahvavabariigist pärit jalgrataste impordi suhtes lõpliku dumpinguvastase tollimaksu.
                  
               
                     (2)
                  
                  
                     Nõukogu määrusega (EÜ) nr 71/97 (3) laiendati meetmetest kõrvalehoidmist käsitleva uurimise järel meetmeid teatavate Hiina Rahvavabariigist pärit jalgrattavaruosade impordile. Pärast meetmetest kõrvalehoidmist käsitlevat uurimist laiendatud meetmed kehtivad seni, kuni kehtivad esialgsed meetmed.
                  
               
                     (3)
                  
                  
                     Komisjoni rakendusmäärusega (EL) 2019/1379 (4) pikendati Hiina Rahvavabariigist pärit jalgrataste impordi suhtes kehtestatud meetmeid veel viieks aastaks pärast aegumise läbivaatamist vastavalt määruse (EL) 2016/1036 artikli 11 lõikele 2. Kuna kõnealuses määruses ei mainitud sõnaselgelt laiendamist teatavatele jalgrattavaruosadele, tuleks selgitada, et meetmete laiendamine säilitatakse ka Hiina Rahvavabariigist pärit jalgrattavaruosade impordi suhtes.
                  
               
                     (4)
                  
                  
                     Rakendusmäärust (EL) 2019/1379 tuleks samuti muuta, selgitamaks, et uurimisalune toode kuulub kõnealuses määruses osutatud CN-koodide alla alles selle avaldamise hetkest ja CNi võimalikud muudatused ei mõjutaks meetmeid.
                  
               
                     (5)
                  
                  
                     Rakendusmäärust (EL) 2019/1379 tuleks seepärast vastavalt muuta.
                  
               
                     (6)
                  
                  
                     Käesoleva määrusega ette nähtud meetmed on kooskõlas määruse (EL) 2016/1036 artikli 15 lõike 1 alusel asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärust (EL) 2019/1379 muudetakse järgmiselt.
            
                        1)
                     
                     
                        Põhjendus 37 asendatakse järgmisega:
                        
                                    „(37)
                                 
                                 
                                    Läbivaatamise käigus uuritav toode on jalgrattad ja muud rattad (sealhulgas kolmerattalised veojalgrattad, kuid välja arvatud monorattad), mis kuuluvad praegu CN-koodide 8712 00 30 ja ex 8712 00 70 (TARICi koodid 8712007091, 8712007092 ja 8712007099) alla (edaspidi „uurimisalune toode“ või „jalgrattad“).“
                                 
                              
                  
                        2)
                     
                     
                        Artikli 1 lõige 1 asendatakse järgmisega:
                        
                           „1.   Käesolevaga kehtestatakse lõplik dumpinguvastane tollimaks Hiina Rahvavabariigist pärit ja praegu CN-koodide 8712 00 30 ja ex 8712 00 70 (TARICi koodid 8712007091, 8712007092 ja 8712007099) alla kuuluvate jalgrataste ja muude rataste (sealhulgas kolmerattalised veojalgrattad, kuid mitte monorattad) impordi suhtes.“
                        
                     
                  
                        3)
                     
                     
                        Artiklisse 1 lisatakse lõige 4a:
                        
                           „4a.   Käesoleva määrusega jäetakse jõusse nõukogu määrusega (EÜ) nr 71/97 Hiinast pärit jalgrataste ja teatud jalgrattaosade impordi suhtes kehtestatud laiendatud dumpinguvastane tollimaks.
                           Nõukogu määruse (EÜ) nr 71/97 artikli 2 lõikes 1 osutatud lõpliku dumpinguvastase tollimaksu all mõistetakse käesoleva määruse artikli 1 lõikes 2 osutatud kõigi muude äriühingute suhtes kohaldatavat dumpinguvastast tollimaksu.“
                        
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. jaanuar 2020
            
               
                  Komisjoni nimel
               
               
                  President
               
               UrsulaVON DER LEYEN
            
         
         
            (1)  ELT L 176, 30.6.2016, lk 21.
         
            (2)  Nõukogu 8. septembri 1993. aasta määrus (EMÜ) nr 2474/93 lõpliku dumpinguvastase tollimaksu kehtestamise kohta Hiina Rahvavabariigist pärinevate jalgrataste impordile ühendusse ja ajutise dumpinguvastase tollimaksu lõpliku sissenõudmise kohta (EÜT L 228, 9.9.1993, lk 1).
         
            (3)  Nõukogu 10. jaanuari 1997. aasta määrus (EÜ) nr 71/97, millega laiendatakse Hiina Rahvavabariigist pärit jalgrataste suhtes määrusega (EMÜ) nr 2474/93 kehtestatud lõplikku dumpinguvastast tollimaksu teatavate Hiina Rahvavabariigist pärit jalgrattavaruosade impordile ning kehtestatakse laiendatud tollimaks vastavalt määrusele (EÜ) nr 703/96 registreeritud impordi suhtes (EÜT L 16, 18.1.1997, lk 55).
         
            (4)  Komisjoni 28. augusti 2019. aasta rakendusmäärus (EL) 2019/1379, millega pärast aegumise läbivaatamist vastavalt määruse (EL) 2016/1036 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks, mis laieneb Indoneesiast, Malaisiast, Sri Lankalt, Tuneesiast, Kambodžast, Pakistanist ja Filipiinidelt lähetatud jalgrataste impordile, olenemata sellest, kas need riigid on deklareeritud päritolumaana või mitte (ELT L 225, 29.8.2019, lk 1).